Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 265/08)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Rheinhessen“

PDO-DE-A1274-AM01

Dátum oznámenia: 20.4.2022

OPIS A DÔVODY SCHVÁLENEJ ZMENY

1. Opis vínnych/vinárskych výrobkov a analytických a/alebo organoleptických vlastností

Opis:

Zmena minimálneho prirodzeného obsahu alkoholu a minimálnej mernej hmotnosti muštu (ktoré boli presunuté z bodu 5.1 do bodu 3.2 špecifikácie výrobku) akostného vína (Qualitätswein) vyrábaného z odrody Dornfelder v rokoch s výnimočnými poveternostnými podmienkami. Štandardné hodnoty akostného vína vyrábaného z odrody Dornfelder: 8,8 obj. % alkoholu/68 °Oechsle.

DOPLNENIE:

„Podľa rozhodnutia predstavenstva uznaného spolku Schutzgemeinschaft Rheinhessen (Spolok na ochranu vína ‚Rheinhessen‘) sa v rokoch s výnimočnými poveternostnými podmienkami môže minimálny prirodzený obsah alkoholu/minimálna merná hmotnosť muštu odrody Dornfelder stanoviť na 8,3 obj. % alkoholu/65 °Oechsle. Takéto opatrenia sa vzťahujú výlučne na ročník vína, vzhľadom na ktorý sa prijalo rozhodnutie. Rozhodnutie ochranného spolku sa vhodným spôsobom zverejnení.“

Rozdielne výrobky sa označujú názvom s informáciami o ich minimálnom prirodzenom obsahu alkoholu/minimálnej mernej hmotnosti muštu a opisom ich príslušných organoleptických vlastností.

Dôvody:

Cieľom mierneho zníženia minimálneho obsahu alkoholu/minimálnej mernej hmotnosti muštu v prípade odrody Dornfelder je umožniť skorší zber, a tým minimalizovať negatívne účinky nových škodlivých organizmov.

V roku 2014 sa napríklad čerešňová drozofila stala hrozbou pre skoro dozrievajúce odrody červeného hrozna. Odložením zberu z dôvodu doteraz platnej minimálnej mernej hmotnosti muštu hrozí výrazné zníženie kvality a objemu hrozna zozbieraného v takýchto rokoch. Opisy organoleptických vlastností sa spresnili, aby lepšie vystihovali rôzne výrobky.

2. Muštové odrody

Opis:

Doteraz sa uvádzali tieto muštové odrody:

Biele víno:

„Albalonga, Arnsburger, Auxerrois, Bacchus, Bronner, Chardonnay, Ehrenbreitsteiner, Ehrenfelser, Faberrebe, Findling, Freisamer, Gelber Muskateller, Gewürztraminer, Grauer Burgunder, Grüner Silvaner, Grüner Veltliner, Helios, Hibernal, Hölder, Huxelrebe, Johanniter, Juwel, Kanzler, Kerner, Kernling, Mariensteiner, Merzling, Morio-Muskat, Müller-Thurgau, Muskat-Ottonel, Nobling, Optima, Orion, Ortega, Perle, Phoenix, Prinzipal, Regner, Reichensteiner, Rieslaner, Roter Gutedel, Roter Muskateller, Roter Traminer, Saphira, Sauvignon Blanc, Scheurebe, Schönburger, Septimer, Siegerrebe, Silcher, Sirius, Solaris, Staufer, Weißer Burgunder, Weißer Gutedel, Weißer Riesling, Würzer.“

Červené a ružové víno:

„Acolon, Blauer Frühburgunder, Blauer Limberger, Blauer Portugieser, Blauer Silvaner, Blauer Spätburgunder, Blauer Trollinger, Blauer Zweigelt, Bolero, Cabernet Carbon, Cabernet Cortis, Cabernet Cubin, Cabernet Dorio, Cabernet Dorsa, Cabernet Franc, Cabernet Mitos, Cabernet Sauvignon, Dekapo, Deckrot, Domina, Dornfelder, Dunkelfelder, Färbertraube, Früher roter Malvasier, Hegel, Heroldrebe, Merlot, Monarch, Müllerrebe, Muskat Hamburg, Neronet, Palas, Prior, Regent, Rondo, Rotberger, Rubinet, Saint-Laurent, Syrah.“

ZMENA:

Doplnili sa tieto odrody:

Biele víno:

„Blauer Silvaner, Cabernet Blanc, Calardis Blanc, Felicia, Früher Malingre, Früher Roter Malvasier, Goldmuskateller, Goldriesling, Muscaris, Osteiner, Rosa Chardonnay, Roter Elbling, Roter Müller-Thurgau, Roter Riesling, Ruländer, Sauvignon Cita, Sauvignon Gryn, Sauvignon Sary, Sauvitage, Souvignier gris, Trebbiano di Soave, Villaris, Weißer Ebling.“

Červené a ružové víno:

„Accent, Allegro, Baron, Blauburger, Cabernet Cantor, Cabernet Carol, Cabertin, Calandro, Helfensteiner, Muskattrollinger, Pinotin, Piroso, Reberger, Rosenmuskateller, Spätburgunder, Tauberschwarz, Wildmuskat.“

Vypustili sa tieto odrody:

Biele víno:

„Mariensteiner“

Červené a ružové víno:

„Muskat Hamburg“

„Blauer Silvaner“ (nesprávny zoznam)

„Früher Roter Malvasier“ (nesprávny zoznam)

Doplnili sa synonymá odrôd.

Dôvody:

Zoznam muštových odrôd bol doplnený, pretože bol neúplný a mal by obsahovať všetky doteraz klasifikované odrody. Odroda Mariensteiner sa vypustila, pretože nie je povolenou odrodou ani v zozname Spolkového úradu pre odrody rastlín, ani podľa krajinského nariadenia. Muskat Hamburg je stolová odroda, a preto nie je povolená. Odrody Blauer Silvaner a Früher Roter Malvasier boli vypustené zo zoznamu modrých a ružových odrôd, pretože sa používajú na výrobu bielych vín.

3. Uplatniteľné požiadavky podľa právnych predpisov EÚ alebo vnútroštátnych právnych predpisov

Opis:

Dodatočné požiadavky na označovanie sú stanovené v bode 9 (ktorý sa má stať bodom 10) špecifikácie výrobku.

Menšie zemepisné jednotky:

DOPLNENIE:

„Vinohradnícky register okrem toho poskytuje zoznam názvov oblastí, veľkoplošných vinohradov, vinohradníckych honov a systémov otvorených polí, ktoré možno používať ako menšie zemepisné jednotky. Označuje hranice lokalít a oblastí podľa katastrálnych odkazov [katastrálna jednotka, katastrálna podjednotka, systém otvoreného poľa, katastrálna podjednotka, systém otvoreného poľa, pozemok (takto)]. Spravuje ho poľnohospodárska komora Porýnia-Falcka. Vinohradnícky register sa zriadil a udržiava sa na základe:

— § 23 ods. 3 a 4 spolkového zákona o víne (Weingesetz),

— § 29 spolkového nariadenia o víne (Weinverordnung),

— zákona Porýnia-Falcka o ustanovení lokalít a oblastí a o vinohradníckom registri (zákon o vinohradoch) [Landesgesetz über die Festsetzung von Lagen und Bereichen und über die Weinbergsrolle (Weinlagengesetz)],

— § 2 ods. 16 nariadenia Porýnia-Falcka o zodpovednosti v oblasti vinárskych právnych predpisov (Landesverordnung über Zuständigkeiten auf dem Gebiet des Weinrechts).

Hranice menších zemepisných jednotiek sa môžu meniť len so súhlasom príslušných organizácií podľa § 22g spolkového zákona o víne, ktorá musí akékoľvek zmeny oznámiť Spolkovému úradu pre poľnohospodárstvo a výživu (BLE).“

Dôvody:

Ustanovenia o označovaní by sa mali doplniť tak, aby pokrývali menšie zemepisné jednotky s cieľom zosúladiť ich s platnými právnymi predpismi.

4. Kontrolné orgány

Opis:

Doplnenie bodu 10 (ktorý sa má stať bodom 11) špecifikácie výrobku, pokiaľ ide o určené kontrolné orgány a ich úlohy

DOPLNENIE:

Poľnohospodárskej komore pri kontrolách pomáha:

Landesuntersuchungsamt Rheinland-Pfalz (Krajinský vyšetrovací úrad Porýnia-Falcka) Mainzer Str. 112 56068 Koblenz

Telefón: 0261/9149-0

Fax 0261/914919-0

E-mail: poststelle@lua.rlp.de

Dôvody:

Vyšetrovací úrad by sa mal doplniť ako kontrolný orgán, pretože v tejto oblasti vykonáva kontroly.

5. Ostatné

Opis:

Redakčné zmeny v súlade s požiadavkami EÚ

Dôvody:

Redakčné zmeny sa musia vykonať, aby sa splnili požiadavky EÚ.

JEDNOTNÝ DOKUMENT

1. Názov výrobku

Rheinhessen

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

5. Akostné šumivé víno

8. Perlivé víno

4. Opis vína (vín)

1. Qualitätswein (akostné víno), biele

STRUČNÝ SLOVNÝ OPIS

Okrem bielych vín sa v oblasti Rheinhessen tradične vyrábajú aj ružové a červené vína, pretože rôzne reziduálne pôdy dodávajú širokej škále pestovaných odrôd charakteristické vlastnosti. Dominujú jednoodrodové vína, ktoré odrážajú vlastnosti rôznych muštových odrôd, z ktorých sa vyrábajú.

Biele vína

Tieto vína majú zvyčajne bledožltú až slamovožltú farbu, často so zeleným nádychom. Vďaka šetrnému vinárskemu výrobnému procesu sa vyznačujú primárnymi arómami žltého a tropického ovocia, občas aj s kvetinovými muškátovými tónmi a jemne vyváženou sladkosťou a kyslosťou. Zanechávajú číry a svieži zmyslový dojem.

Vo vínach odrody Riesling sa osobitne odrážajú rozdiely medzi rôznymi terroir regiónu Rheinhessen. Vo všeobecnosti sa vyznačujú sviežou kyslosťou a kombinujú mineralitu s elegantným ovocím.

Najmä vína zrejúce v dubových súdkoch alebo sudoch sú často so stopami po jablčno-mliečnom kvasení a vyznačujú sa arómami jemného praženia.

Vína vyrobené zo zmesí muštových odrôd sú často polosladké vďaka zvyškovému cukru. Označenie „Liebfrau(en)milch“ môžu mať len zmesi, v ktorých najmenej 70 % hrozna tvoria odrody Riesling, Silvaner, Müller-Thurgau alebo Kerner, a teda v ktorých dominuje chuť týchto odrôd.

Celkový obsah alkoholu vína s CHOP „Rheinhessen“ vyrábaného bez akéhokoľvek obohacovania môže byť vyšší ako 15 objem. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

2. Qualitätswein (akostné víno), červené

STRUČNÝ SLOVNÝ OPIS

Okrem bielych vín sa v oblasti Rheinhessen tradične vyrábajú aj ružové a červené vína, pretože rôzne reziduálne pôdy dodávajú širokej škále pestovaných odrôd charakteristické vlastnosti.

Červené vína

Tieto vína sa vyrábajú ako jednoodrodové a asambláž. Majú červenú až sýtočervenú farbu, často s modrastým, fialovým nádychom, a vyznačujú sa arómami červeného ovocia a bobúľ. Vína so strednou plnosťou sú jemne kyslé a s jemnou tanínovou štruktúrou, s vysokým stupňom ovocnosti. Robustnejšie vína môžu mať okrem koncentrovanej vône červeného ovocia aj korenistú a dymovú arómu.

Celkový obsah alkoholu vína s CHOP „Rheinhessen“ vyrábaného bez akéhokoľvek obohacovania môže byť vyšší ako 15 objem. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

3. Qualitätswein (akostné víno), ružové, Weißherbst, Blanc de Noir

STRUČNÝ SLOVNÝ OPIS

Okrem bielych vín sa v oblasti Rheinhessen tradične vyrábajú aj ružové a červené vína.

Ružové vína Weißherbst a Blanc de Noir

Tieto vína majú bledočervenú až jasnočervenú farbu alebo v prípade vín Blanc de Noir farbu bieleho vína. Lisujú sa výlučne z modrého hrozna. Zvyčajne sú stredne plné s jemnými arómami červeného ovocia a bobúľ a so sviežou, živou kyslosťou.

Celkový obsah alkoholu vína s CHOP „Rheinhessen“ vyrábaného bez akéhokoľvek obohacovania môže byť vyšší ako 15 objem. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

4. Qualitätswein (akostné víno), Rotling

STRUČNÝ SLOVNÝ OPIS

Okrem bielych vín sa v oblasti Rheinhessen tradične vyrábajú aj ružové a červené vína, pretože rôzne reziduálne pôdy dodávajú širokej škále pestovaných odrôd charakteristické vlastnosti.

Vína Rotling

Tieto vína majú bledočervenú až jasnočervenú farbu a vyrábajú sa zmiešaním bieleho a modrého hrozna alebo muštu. Zvyčajne sú stredne plné a kombinujú arómy žltého a červeného ovocia.

Celkový obsah alkoholu vína s CHOP „Rheinhessen“ vyrábaného bez akéhokoľvek obohacovania môže byť vyšší ako 15 objem. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Prädikatswein Kabinett (predikátne víno Kabinett)

STRUČNÝ SLOVNÝ OPIS

Okrem bielych vín sa v oblasti Rheinhessen tradične vyrábajú aj ružové a červené vína, pretože rôzne reziduálne pôdy dodávajú širokej škále pestovaných odrôd charakteristické vlastnosti.

Prädikatswein Kabinett (predikátne víno Kabinett)

Ide o jemné a živé vína, ktoré majú spravidla mierny obsah alkoholu, sviežu kyslosť a výraznú vínovosť.

Celkový obsah alkoholu vína s CHOP „Rheinhessen“ vyrábaného bez akéhokoľvek obohacovania môže byť vyšší ako 15 objem. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

6. Prädikatswein Spätlese (predikátne víno Spätlese)

STRUČNÝ SLOVNÝ OPIS

Okrem bielych vín sa v oblasti Rheinhessen tradične vyrábajú aj ružové a červené vína, pretože rôzne reziduálne pôdy dodávajú širokej škále pestovaných odrôd charakteristické vlastnosti.

Prädikatswein Spätlese (predikátne víno Spätlese)

Použitím úplne dozretého hrozna sa získavajú vína, ktoré sú harmonicky bohaté a majú intenzívny, výrazný charakter obsahujúci žlté ovocie, často podčiarknutý výraznou ovocnou sladkosťou. Zvyčajne majú slamovožltú farbu, niekedy až zlatistú.

Celkový obsah alkoholu vína s CHOP „Rheinhessen“ vyrábaného bez akéhokoľvek obohacovania môže byť vyšší ako 15 objem. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

7. Prädikatswein Auslese (predikátne víno Auslese)

STRUČNÝ SLOVNÝ OPIS

Okrem bielych vín sa v oblasti Rheinhessen tradične vyrábajú aj ružové a červené vína, pretože rôzne reziduálne pôdy dodávajú širokej škále pestovaných odrôd charakteristické vlastnosti.

Prädikatswein Auslese (predikátne víno Auslese)

Tieto vína majú zvyčajne zlatožltú farbu, pretože na ich výrobu sa používa hrozno, ktoré je úplne zrelé až prezreté, ale v ideálnom prípade ešte zdravé. Majú výraznú chuť žltého a tropického ovocia a môžu mať aj arómu sušeného ovocia, ktorá vyzrievaním silnie. Najmä v prípade vína Riesling je všeobecne vysoký obsah zvyškového cukru sprevádzaný jasne vnímateľnou kyslosťou.

Celkový obsah alkoholu vína s CHOP „Rheinhessen“ vyrábaného bez akéhokoľvek obohacovania môže byť vyšší ako 15 objem. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

8. Prädikatswein Beerenauslese (predikátne víno Beerenauslese)

STRUČNÝ SLOVNÝ OPIS

Okrem bielych vín sa v oblasti Rheinhessen tradične vyrábajú aj ružové a červené vína, pretože rôzne reziduálne pôdy dodávajú širokej škále pestovaných odrôd charakteristické vlastnosti.

Prädikatswein Beerenauslese (predikátne víno Beerenauslese)

Tieto vína sa vyrábajú z prezretého, sušeného alebo botrytizovaného hrozna a majú spravidla intenzívnu zlatistú farbu, ktorá sa vyzrievaním môže zmeniť na jantárovú. Ich chuť sa zvyčajne vyznačuje výraznou sladkosťou a nízkym až stredným obsahom alkoholu. Časté sú koncentrované vône hrozienok, sušeného ovocia a medu, ako aj korenisté tóny.

Celkový obsah alkoholu vína s CHOP „Rheinhessen“ vyrábaného bez akéhokoľvek obohacovania môže byť vyšší ako 15 objem. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

9. Prädikatswein Eiswein (predikátne víno Eiswein)

STRUČNÝ SLOVNÝ OPIS

Okrem bielych vín sa v oblasti Rheinhessen tradične vyrábajú aj ružové a červené vína, pretože rôzne reziduálne pôdy dodávajú širokej škále pestovaných odrôd charakteristické vlastnosti.

Prädikatswein Eiswein (predikátne víno Eiswein)

Tieto vína sa vyrábajú prevažne zo zdravého, zrelého hrozna, ktoré je v čase zberu a lisovania vzhľadom na poveternostné podmienky zmrznuté. Vďaka tomu majú veľmi vysoký prirodzený obsah alkoholu bez vplyvu ušľachtilej hniloby, keďže zložky hrozna sú vysoko koncentrované. Vína sú preto zvyčajne slamovožltej farby, s vysokým stupňom ovocnej sladkosti a koncentrovanou kyslosťou.

Celkový obsah alkoholu vína s CHOP „Rheinhessen“ vyrábaného bez akéhokoľvek obohacovania môže byť vyšší ako 15 objem. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

10. Prädikatswein Trockenbeerenauslese (predikátne víno Trockenbeerenauslese)

STRUČNÝ SLOVNÝ OPIS

Okrem bielych vín sa v oblasti Rheinhessen tradične vyrábajú aj ružové a červené vína, pretože rôzne reziduálne pôdy dodávajú širokej škále pestovaných odrôd charakteristické vlastnosti.

Prädikatswein Trockenbeerenauslese (predikátne víno Trockenbeerenauslese)

Tieto vína sa vyrábajú z prezretého, sušeného alebo botrytizovaného hrozna a majú spravidla intenzívnu zlatistú farbu, ktorá sa vyzrievaním môže zmeniť na jantárovú. Ich chuť sa zvyčajne vyznačuje výraznou sladkosťou a nízkym až stredným obsahom alkoholu. Časté sú koncentrované vône hrozienok, sušeného ovocia a medu, ako aj korenisté tóny. Vína Trockenbeerenauslese sa od vín Beerenauslese líšia tým, že sú koncentrovanejšie a ich arómy sú silnejšie ovplyvnené ušľachtilou hnilobou.

Celkový obsah alkoholu vína s CHOP „Rheinhessen“ vyrábaného bez akéhokoľvek obohacovania môže byť vyšší ako 15 objem. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

11. Qualitätsschaumwein (akostné šumivé víno)

STRUČNÝ SLOVNÝ OPIS

Okrem bielych vín sa v oblasti Rheinhessen tradične vyrábajú aj ružové a červené vína. Produkty s CHOP „Rheinhessen“ sa môžu používať na výrobu akostného perlivého vína z vymedzených oblastí (Qualitätsperlwein b.A.) a akostného šumivého vína (Qualitätsschaumwein).

Rôzne reziduálne pôdy v oblasti Rheinhessen dodávajú širokej škále pestovaných odrôd charakteristické vlastnosti.

Qualitätsschaumwein (akostné šumivé víno)

Šumivé vína sa zvyčajne vyrábajú z jednoodrodových vín. Ich aróma je charakteristická použitou odrodou a majú jemne perlivý vzhľad. Šumivé vína označované ako Cremant majú často jemnú, krémovú štruktúru s elegantným telom a veľmi jemnými bublinkami.

Celkový obsah alkoholu vína s CHOP „Rheinhessen“ vyrábaného bez akéhokoľvek obohacovania môže byť vyšší ako 15 objem. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

12. Perlivé víno

STRUČNÝ SLOVNÝ OPIS

Okrem bielych vín sa v oblasti Rheinhessen tradične vyrábajú aj ružové a červené vína. Produkty s CHOP „Rheinhessen“ sa môžu používať na výrobu akostného perlivého vína z vymedzených oblastí (Qualitätsperlwein b.A.) a akostného šumivého vína (Qualitätsschaumwein).

Rôzne reziduálne pôdy v oblasti Rheinhessen dodávajú širokej škále pestovaných odrôd charakteristické vlastnosti.

Perlivé víno

Perlivé vína sú živé, ovocné a svieže. Zvyčajne sa vyrábajú z aromatických odrôd, ktoré charakterizujú ich chuť.

Celkový obsah alkoholu vína s CHOP „Rheinhessen“ vyrábaného bez akéhokoľvek obohacovania môže byť vyšší ako 15 objem. %.

V prípade analytických vlastností, kde nie je uvedený žiadny údaj, sa uplatňujú platné právne predpisy.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Enologické postupy

5.1. Osobitné enologické postupy

1. Všetky výrobky Osobitný enologický postup Uplatňujú sa platné právne predpisy.

2. Všetky výrobky Relevantné obmedzenia týkajúce sa výroby vín Uplatňujú sa platné právne predpisy.

3. Všetky výrobky Pestovateľské postupy Uplatňujú sa platné právne predpisy.

5.2. Maximálne výnosy

105 hektolitrov na hektár

6. Vymedzená zemepisná oblasť

Oblasť CHOP zahŕňa vinohrady v týchto obciach: Albig, Alsheim, Alzey, Appenheim, Armsheim, Aspisheim, Badenheim, Bechenheim, Bechtheim, Bechtolsheim, Bermersheim (Alzey-Worms), Bermersheim vor der Höhe, Biebelnheim, Biebelsheim, Bingen am Rhein 1, Bodenheim, Bornheim (Alzey-Worms), Bubenheim (Mainz-Bingen), Budenheim, Dalheim, Dexheim, Dienheim, Dintesheim, Dittelsheim-Heßloch, Dolgesheim, Dorn-Dürkheim, Eckelsheim, Eich, Eimsheim, Engelstadt, Ensheim, Eppelsheim, Erbes-Büdesheim, Esselborn, Essenheim,Flörsheim-Dalsheim, Flonheim, Flomborn, Framersheim, Frei-Laubersheim, Freimersheim (Alzey-Worms), Frettenheim, Friesenheim, Fürfeld, Gabsheim, Gau-Algesheim, Gau-Bickelheim, Gau-Bischofsheim, Gau-Heppenheim, Gau-Odernheim, Gau-Weinheim, Gensingen, Gimbsheim, Grolsheim, Gumbsheim, Gundersheim, Gundheim, Guntersblum, Hackenheim, Hahnheim, Hangen-Weisheim, Harxheim, Heidesheim am Rhein, Hillesheim (Mainz-Bingen), Hochborn, Hohen-Sülzen, Horrweiler, Ingelheim am Rhein, Jugenheim in Rheinhessen, Kettenheim, Klein-Winternheim, Köngernheim, Lörzweiler, Lonsheim, Ludwigshöhe, Mainz, Mauchenheim, Mettenheim, Mölsheim, Mörstadt, Mommenheim, Monsheim, Monzernheim, Nack, Nackenheim, Neu-Bamberg, Nieder-Hilbersheim, Nieder-Olm, Nieder-Wiesen, Nierstein, Ober-Flörsheim, Ober-Hilbersheim, Ober-Olm, Ockenheim, Offenheim, Offstein, Oppenheim, Osthofen, Partenheim, Pfaffen-Schwabenheim, Pleitersheim, Sankt Johann (Mainz-Bingen), Saulheim, Schornsheim, Schwabenheim an der Selz, Selzen, Siefersheim, Sörgenloch, Spiesheim, Sprendlingen, Stadecken-Elsheim, Stein-Bockenheim, Sulzheim, Tiefenthal (Bad Kreuznach), Udenheim, Uelversheim, Undenheim, Vendersheim, Volxheim, Wachenheim, Wackernheim, Wahlheim, Wallertheim, Weinolsheim, Welgesheim, Wendelsheim, Westhofen, Wintersheim, Wöllstein, Wörrstadt, Wolfsheim, Wonsheim, Worms, Zornheim, Zotzenheim.

Qualitätswein (akostné víno), Prädikatswein (predikátne víno), Sekt b.A. (akostné šumivé víno z vymedzených regiónov) alebo Qualitätsperlwein (sýtené perlivé víno) s chráneným názvom „Rheinhessen“ sa musia vyrábať v pestovateľskej oblasti, v inej pestovateľskej oblasti v Porýní-Falcku alebo v pestovateľskej oblasti v susednej spolkovej krajine.

7. Muštová odroda (muštové odrody)

Accent

Acolon

Albalonga

Allegro

Arnsburger

Auxerrois – Auxerrois blanc, Pinot Auxerrois

Bacchus

Baron

Blauburger

Blauer Frühburgunder – Frühburgunder, Pinot Noir Precoce, Pinot Madeleine, Madeleine Noir

Blauer Limberger – Limberger, Lemberger, Blaufränkisch

Blauer Portugieser – Portugieser

Blauer Silvaner

Blauer Spätburgunder – Spätburgunder, Pinot Nero, Pinot Noir, Samtrot

Blauer Trollinger – Trollinger, Vernatsch

Blauer Zweigelt – Zweigelt, Zweigeltrebe, Rotburger

Bolero

Bronner

Cabernet Blanc

Cabertnet Carbon

Cabernet Carol

Cabernet Cortis

Cabernet Cubin – Cubin

Cabernet Dorio – Dorio

Cabernet Dorsa – Dorsa

Cabernet Franc

Cabernet Mitos – Mitos

Cabernet Sauvignon

Cabertin

Calandro

Chardonnay

Chardonnay Rosé

Dakapo

Deckrot

Domina

Dornfelder

Dunkelfelder

Ehrenbreitsteiner

Ehrenfelser

Faberrebe – Faber

Findling

Freisamer

Früher Malingre – Malinger

Früher Roter Malvasier – Malvoisie, Malvasier, Früher Malvasier

Färbertraube

Gelber Muskateller – Muskateller, Muscat Blanc, Muscat, Moscato

Goldriesling

Grüner Silvaner – Silvaner, Sylvaner

Grüner Veltliner – Veltliner

Hegel

Helfensteiner

Helios

Heroldrebe

Hibernal

Huxelrebe – Huxel

Hölder

Johanniter

Juwel

Kanzler

Kerner

Kernling

Merlot

Merzling

Monarch

Morio Muskat

Muscaris

Muskat Ottonel

Muskat Trollinger

Müller Thurgau – Rivaner

Müllerrebe – Schwarzriesling, Pinot Meunier

Neronet

Nobling

Optima 113 – Optima

Orion

Ortega

Osteiner

Palas

Perle

Phoenix – Phönix

Pinotin

Piroso

Prinzipal

Prior

Reberger

Regent

Regner

Reichensteiner

Rieslaner

Rondo

Rotberger

Roter Elbling – Elbling Rouge

Roter Gutedel – Chasselas Rouge

Roter Muskateller

Roter Riesling

Roter Traminer – Traminer, Gewürztraminer, Clevner

Rubinet

Ruländer – Pinot Gris, Pinot Grigio, Grauburgunder, Grauer Burgunder

Saint Laurent – St. Laurent, Sankt Laurent

Saphira

Sauvignon Blanc

Sauvignon Cita

Sauvignon Gris

Sauvignon Gryn

Sauvignon Sary

Scheurebe

Schönburger

Septimer

Siegerrebe – Sieger

Silcher

Sirius

Solaris

Souvignier Gris

Staufer

Syrah – Shiraz

Tauberschwarz

Villaris

Weißer Burgunder – Pinot Blanc, Pinot Bianco, Weißburgunder

Weißer Elbling – Elbling

Weißer Gutedel – Chasselas, Chasselas Blanc, Fendant Blanc, Gutedel

Weißer Riesling – Riesling, Riesling renano, Rheinriesling, Klingelberger

Wildmuskat

Würzer

8. Opis súvislostí

Vinohradnícka oblasť Rheinhessen sa takmer presne zhoduje s oblasťou, ktorá zahŕňa Rheinhessische Tafel- und Hügelland (Rýnsko-hesenská náhorná plošina a vrchovina) a Mainzskú kotlinu. Krajinu charakterizujú plošiny z odolného vápenca, ktoré pretínajú široké zníženiny s miernymi kopcami a nížinami. Najvyššie položené plošiny sú v nadmorskej výške 250 až 300 m, kým nížiny sú v nadmorskej výške 100 až 150 m. Vinohrady sa sústreďujú na svahoch, hoci priemerný sklon je len približne 7 %. Vinohrady na strmých svahoch sa nachádza najmä v oblasti okolo Niersteinu a v Bingene. Vinič rastie v priemernej nadmorskej výške 175 m. Väčšina vinohradov je orientovaná na juhovýchod až juhozápad.

Vinohradnícku oblasť Rheinhessen tvoria najmä treťohorné a štvrtohorné sedimenty ležiace na podklade hornín rotliegendského obdobia. Horniny rotliegendského obdobia sa objavujú na zemskom povrchu len na úplnom juhozápade oblasti a v blízkosti Niersteinu (Niersteiner Horst). Väčšina územia leží na treťohorných horninách, ktoré sú prevažne prekryté štvrtohornými sedimentmi (sprašové deriváty, riečne terasy, sedimenty vodných tokov, svahové sedimenty). Plošiny v oblasti Rheinhessen sa skladajú z treťohorných vápencov, kým svahy, kopce a nížiny z mäkších treťohorných slieňov. Vápence na náhorných plošinách sú zvyčajne prekryté sprašou, vápence a sliene na svahoch sú často zakryté sprašou alebo svahovými sedimentmi a sliene v nížinných oblastiach sú prekryté sedimentmi vodných tokov, terás alebo redistribuovanými sedimentmi. Devónske kremence a bridlice sa nachádzajú v severozápadnej časti vinohradníckej oblasti Rheinhessen pri Bingene. Pokiaľ ide o zloženie pôdy, hlavným materským podložím je spraš a jej deriváty. Podnebie vo vinohradníckej oblasti Rheinhessen je takéto: priemerná ročná teplota je približne 9,9 °C; priemerná teplota počas vegetačného obdobia je 14,6 °C. Oblasti s nižšími priemernými ročnými teplotami sa nachádzajú na juhozápade pestovateľskej oblasti, na hranici s povodím rieky Saar-Nahe. Stredné teploty sa vyskytujú v oblasti Rheinhessische Tafel- und Hügelland, kým teplota dosahuje najvyššie priemerné ročné hodnoty v Hornorýnskej nížine. V oblasti spadne ročne v priemere (približne) 500 mm zrážok, z toho 65 % (355 mm) spravidla počas vegetačného obdobia. Vinič v oblasti Rheinhessen dostáva počas vegetačného obdobia v priemere približne 650 000 Wh/m2 priameho slnečného svitu.

Vinohradníci obhospodarujú veľké, prepojené pozemky, čo znamená, že mechanizácia funguje dobre a plochy sa dajú kultivovať nákladovo efektívnym spôsobom. Veľký dôraz sa kladie na rozmanitosť odrôd viniča a možnosti ich pestovania, ktoré umožňujú rôzne pôdne profily. Výsledkom je široká paleta chutí pre spotrebiteľa. Vinársky sektor nabral v posledných 20 rokoch na sile. Dôkazom toho je rastúci počet špičkových mladých výrobcov. Ľudský faktor vychádza zo stáročnej vinohradníckej tradície.

9. Iné základné požiadavky (balenie, označovanie, iné požiadavky)

Právny rámec:

vnútroštátne právne predpisy

Druh ďalšej podmienky:

dodatočné ustanovenia súvisiace s označovaním

Opis podmienky:

Vína musia prejsť úradnou kontrolou, aby mohli byť označené tradičnými výrazmi Qualitätswein (akostné víno), Prädikatswein (predikátne víno), Qualitätsperlwein b.A. (akostné perlivé víno z vymedzených oblastí) a Sekt b.A. (akostné perlivé víno z vymedzených oblastí). Na etikete sa musí uviesť číslo kontroly vydané v tejto súvislosti (amtliche Prüfungsnummer). Nahrádza sa ním číslo šarže.

Okrem existujúceho chráneného názvu vína sa víno a vinárske výrobky musia označovať jedným z tradičných pojmov uvedených v bode 5 písm. a) špecifikácie výrobku. Používanie tradičných pojmov, ktoré sú uvedené v bode 5 ods. b) špecifikácie výrobku, je dobrovoľné.

Vinohradnícky register okrem toho poskytuje zoznam názvov oblastí, veľkoplošných vinohradov, vinohradníckych honov a systémov otvorených polí, ktoré možno používať ako menšie zemepisné jednotky.

Označuje hranice lokalít a oblastí podľa katastrálnych odkazov (katastrálna jednotka, katastrálna podjednotka, systém otvoreného poľa, pozemok). Spravuje ho poľnohospodárska komora Porýnia-Falcka.

Vinohradnícky register sa zriadil a udržiava sa na základe:

— § 23 ods. 3 a 4 spolkového zákona o víne (Weingesetz),

— § 29 spolkového nariadenia o víne (Weinverordnung),

— zákona Porýnia-Falcka o ustanovení lokalít a oblastí a o vinohradníckom registri (zákon o vinohradoch) [Landesgesetz über die Festsetzung von Lagen und Bereichen und über die Weinbergsrolle (Weinlagengesetz)],

— §2 ods. 16 nariadenia Porýnia-Falcka o zodpovednosti v oblasti vinárskych právnych predpisov (Landesverordnung über Zuständigkeiten auf dem Gebiet des Weinrechts).

Hranice menších zemepisných jednotiek sa môžu meniť len so súhlasom príslušných organizácií podľa § 22g spolkového zákona o víne, ktorá musí akékoľvek zmeny oznámiť Spolkovému úradu pre poľnohospodárstvo a výživu (BLE).

Odkaz na špecifikáciu výrobku

http://www.ble.de/eu-qualitaetskennzeichen-wein

(1) Ú. v. EÚ L 9, 11.1.2019, s. 2.